**Проект**

**ДОГОВОР**

**№ ............................/................... г.**

Днес, ...................... г. в гр. София между:

 **1. ИНСИТУТА ПО ПУБЛИЧНА АДМИНИСТРАЦИЯ**, ЕИК: 130403691., с адрес: област София - град, община София- град, гр.София, ул. „Сердика” № 6-8, представлявана от Георги Манлиев – Изпълнителен директор и Десислава Бимбашева – главен счетоводител, наричана по-долу за краткост **ВЪЗЛОЖИТЕЛ** от една страна

и

2. …………………………ЕИК/БУЛСТАТ ……………………, с адрес ………………………, представлявано от …………………., наричано по-долу **ИЗПЪЛНИТЕЛ,** от друга страна,

 На основание чл. 41, ал.1 и ал. 2 във връзка с чл.73, ал. 1 от Закона за обществените поръчки (ЗОП) и Решение № ......................от ...................................год. на ВЪЗЛОЖИТЕЛЯ за определяне на ИЗПЪЛНИТЕЛ, в изпълнение на проект: „Изграждане на капацитет на ИПА за изследвания, обучение и приложение на иновативни европейски практики в доброто управление”, в изпълнение на Договор № С 13-22-1/16.04.2014, финансиран от Оперативна програма „Административен капацитет”, съфинансирана от Европейския съюз чрез Европейския социален фонд, се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.**ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да предостави услуга с предмет осигуряване на логистика при провеждане на обучения и срещи в чужбина по проект: „Изграждане на капацитет на ИПА за изследвания, обучение и приложение на иновативни европейски практики в доброто управление” (Проекта). Предметът на поръчката включва изпълнение на следните дейности:

1. Осигуряване на самолетни билети за редовни полети при служебни пътувания в чужбина: икономична класа за служители от централни, областни и общински администрации, в това число и служители от Института за публична администрация (ИПА), участващи в координационни срещи, бенчмаркинг срещи и обучения в ЕИПА– Маастрихт, ИПА Дъблин и в др, институции на територията на Лондон, Англия и Париж, Франция;
2. Осигуряване на медицинска застраховка на пътуващите участници в срещи и обучения;
3. Осигуряване на транспорт на участниците в срещите и обученията от летището до хотела;
4. Осигуряване на хотелско настаняване на участниците в срещите и обученията;
5. Осигуряване на дневни пари за участниците в срещите и обученията съгласно Наредбата за служебните командировки и специализации в чужбина.

**II. СРОК НА ДОГОВОРА**

**Чл. 2.** Настоящият договор се сключва за срок до 31.07.2015 г..

**III. РЕД ЗА ПРЕДОСТАВЯНЕ НА УСЛУГАТА**

 **Чл. 3.** **(1)** **ВЪЗЛОЖИТЕЛЯТ** уведомява писмено – по пощата или по куриер; по факс и по електронна поща **ИЗПЪЛНИТЕЛЯ** за планираните дати на предстоящите срещи/обучения в срок най-късно до 20 (двадесет) дни преди началото на съответните срещи/обучения.

 **(2)** В срок от 2 (два) работни дни от получаване на писменото уведомление за датите на планираните обучения Изпълнителят е длъжен да предостави на Възложителя:

1. всички възможни директни самолетни полети за реализиране на пътуването, а при невъзможност за такива – всички маршрути с подходящи връзки, като се представят най-малко два варианта (маршрути и превозвачи) и с възможно най-ниски тарифи на авиокомпаниите към датата на пътуването;
2. 3 (три) алтернативни възможности за хотелско настаняване.

(3) **ВЪЗЛОЖИТЕЛЯТ** е длъжен да посочи/съгласува самолетните полети и конкретното място за хотелско настаняване в срок от 2 (два) работни дни след получаване на предложението от **ИЗПЪЛНИТЕЛЯ**.

(4) Срокът за изпълнение при всяка конкретна потвърдена заявка e до 4 часа от получаване на потвърждението от възложителя, с възможност за изпълнение и в по-кратък срок при извънредни обстоятелства и/или спешни случаи, включително в извънработно време и през почивни и празнични дни.

(5)Срокът за доставка на самолетните билети, ваучерите за осигуреното хотелско настаняване, медицинските застраховки (комплектовани в персонален информационен комплект) и за предоставяне на дневните пари на участниците е най-късно до 1 работен ден преди датата на отпътуване.

**IV. ЦЕНА И НАЧИН НА ПЛАЩАНЕ**

**Чл. 4.  (1)** Максималната стойност на предоставените услугиев размер на ........................ (....................) лева без ДДС, съгласно Ценово предложение на **ИЗПЪЛНИТЕЛЯ** или ............................. (.....................) лева с ДДС.

**(2)** Единичните цени, съгласно които се формира цената на предоставената услуга са:

................................

**(3)** Стойността на услугата за всяко обучение/среща се формира въз основа на действителния брой лица, взели участие в съответното обучение/среща.

**Чл. 5 (1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** договорната цена по чл. 4 при условията на този Договор поетапно след провеждането на всяко обучение/среща и в срок до 30 дни след представяне на оригинална фактура по ал. 2 и двустранен констативен протокол за приемане на извършената услуга, подписан по реда на чл. 15. Заплащането се извършва на отделни етапи/проведени срещи/обучения. Авансово плащане не се дължи.

 **(2)** За извършване на плащанията ИЗПЪЛНИТЕЛЯТ изготвя фактура, в която задължително се указва, че разходът се извършва по договор № C13-22-1/16.04.2014 “Изграждане на капацитет на ИПА за изследвания, обучение и приложение на иновативни европейски практики в доброто управление” по ОПАК*.*

**(3)** Плащанията по настоящия договор ще се извършват в лева по банков път.

 **Чл. 6.**  Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор, подлежат на възстановяване на **ВЪЗЛОЖИТЕЛЯ** по сметка .........................*(посочва се при сключване на договора).*

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7. (1) ИЗПЪЛНИТЕЛЯТ** има право да получи уговореното възнаграждение в сроковете и при условията, предвидени в този договор.

**(2) ИЗПЪЛНИТЕЛЯТ** има право да иска от **ВЪЗЛОЖИТЕЛЯ** съдействие и информация, необходими за изпълнение на възложените дейности.

**Чл.8. (1) ИЗПЪЛНИТЕЛЯТ** се задължава да извърши услугата по договора качествено, съобразно най-високите стандарти на професионална компетентност, етичност и почтеност.

**(2) ИЗПЪЛНИТЕЛЯТ** се задължава да не препятства **ВЪЗЛОЖИТЕЛЯ** при осъществяване от него на контрол върху изпълнение на възложената работа.

**(3)** При изпълнение на дейностите по чл. 1 **ИЗПЪЛНИТЕЛЯТ** се задължава да се ръководи от указанията **на ВЪЗЛОЖИТЕЛЯ**, давани в писмен вид, доколкото същите не протичоречат на императивни правни норми и други приложими към предмета на поръчката актове.

**(4) ИЗПЪЛНИТЕЛЯТ** се задължава да приема и разглежда всички указания и възражения на **ВЪЗЛОЖИТЕЛЯ** относно недостатъците, допуснати при извършване на услугите по този договор, и да ги отстранява своевременно за своя сметка.

**(5) ИЗПЪЛНИТЕЛЯТ** се задължава своевременно да информира **ВЪЗЛОЖИТЕЛЯ** за възникнали проблеми при изпълнението на договора, за предприетите мерки за тяхното разрешаване и/или за необходимостта от указания от страна на **ВЪЗЛОЖИТЕЛЯ.**

**(6) ИЗПЪЛНИТЕЛЯ** се задължава да поддържа и да предоставя на **ВЪЗЛОЖИТЕЛЯ** доказателства за наличие на валидни застраховки “Отговорност на туроператора” (или еквивалент).

**Чл. 9. (1)** ИЗПЪЛНИТЕЛЯТ е длъжен да спазва изискванията за изпълнение на мерките за информация и публичност при изпълнение на дейностите по Оперативна програма “Административен капацитет” (ОПАК).

(2)  При проверки на място от страна на ВЪЗЛОЖИТЕЛЯ, Управляващия орган на ОПАК, Сертифициращия орган, Одитиращия орган и органи и представители на Европейската Комисия, ИЗПЪЛНИТЕЛЯТ се задължава да осигури присъствието на негов представител, както и да осигурява: достъп до помещения, преглед на документи, свързани с изпълнението на възложените дейности.

(3) ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място.

(4) ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

(5) ИЗПЪЛНИТЕЛЯТ е длъжен да информира Бенефициента- Възложител за възникнали проблеми при изпълнението на проекта и за предприетите мерки за тяхното решаване.

(6) ИЗПЪЛНИТЕЛЯТ да съхранява оригиналите на документите (технически и финансови), свързани с изпълнението на договора. Документите трябва да са картотекирани по начин, който улеснява тяхната проверка. Срокът за съхранение на всички документи, свързани с изпълнението на проекта, е 3 г. след закриването на оперативната програма или за период от 3 г. след годината, през която е извършено частично закриване. Сроковете спират да текат в случай на съдебни процедури или по надлежно обосновано искане на Европейската комисия.

(7)ИЗПЪЛНИТЕЛЯТне може да предприема или да допуска каквито и да са действия или бездействия, които могат да поставят собствените им интереси в конфликт с интересите на Европейската Общност. При възникване на такъв случай, Изпълнителят следва да се въздържи от тези действия или бездействия и да уведоми Възложителя.

(8) Налице е конфликт на интереси, когато безпристрастното и обективно изпълнение на ИЗПЪЛНИТЕЛЯ или на членове на неговия персонал за изпълнение на договора се компрементират по причини, свързани със семейство, чувства, политическа или национална принадлежност, стопански интерес или всякакъв друг интерес, който се споделя от получателя на средства.

(9) ИЗПЪЛНИТЕЛЯТ декларира, че е запознат с правилата на ОП „Административен капацитет” и ще спазва условията по членовете 1, 3, 4, 5, 7, 15 и 16 от Общите условия към договорите/заповедите за предоставяне на безвъзмездна финансова помощ по Оперативна програма „Административен капацитет“ (Приложение №1 към настоящия договор).

**Чл. 10. ИЗПЪЛНИТЕЛЯТ** се задължава да не разкрива по никакъв начин пред трети лица информация, станала му известна при и по повод изпълнението на задълженията му по този договор без съгласието на **ВЪЗЛОЖИТЕЛЯ**, освен до степента, необходима за изпълнението на предмета на договора, както и ако предоставянето на информация произтича от конкретно законово задължение.

**Чл. 11.**Изпълнителят има право да получи уговореното в настоящия договор възнаграждение в посочените срокове и при договорените условия.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 12. (1) ВЪЗЛОЖИТЕЛЯТ** има право да получи услугите по настоящия договор в сроковете, по реда и при условията, договорени между страните.

**(2) ВЪЗЛОЖИТЕЛЯТ** има право да осъществява контрол върху изпълнението на поетите от **ИЗПЪЛНИТЕЛЯ** договорни задължения във всеки момент от действието на този договор, без с това да създава пречки на **ИЗПЪЛНИТЕЛЯ** при извършване на неговата работа.

**(3)** При изпълнение на този договор **ВЪЗЛОЖИТЕЛЯТ** има право да дава писмени указания на **ИЗПЪЛНИТЕЛЯ**, необходими за качествено и точно изпълнение на възложените дейности.

**(4) ВЪЗЛОЖИТЕЛЯТ** има право да приеме извършените услуги в сроковете и при условията съгласно този договор и съобразно Техническата спецификация и Офертата на **ИЗПЪЛНИТЕЛЯ** при участието му в процедурата. **ВЪЗЛОЖИТЕЛЯТ** има право да откаже приемането на конкретна дейност при съществено неизпълнение /непълно, неточно или забавено изпълнение/ на възложеното по този договор по реда на чл. 15.

**(5) ВЪЗЛОЖИТЕЛЯТ** има право да одобри или да не одобри замяната на ключов експерт съобразно предвиденото в чл. 14.

**Чл. 13. (1) ВЪЗЛОЖИТЕЛЯТ** се задължава да заплати уговореното възнаграждение за извършените услуги съгласно сроковете и условията, предвидени в настоящия договор.

**(2) ВЪЗЛОЖИТЕЛЯТ** се задължава да оказва съдействие на **ИЗПЪЛНИТЕЛЯ** за качествено и точно изпълнение на възложените дейности по договора, включително да му предостави налична документация, данни и информация, необходими за извършване на услугите по чл. 1.

**(3) ВЪЗЛОЖИТЕЛЯТ** се задължава да приеме извършените услуги от **ИЗПЪЛНИТЕЛЯ,** ако същите са изпълнени в съответствие с Техническата спецификация и офертата на изпълнителя, качествено и в сроковете, уговорени в този договор.

**(4)**  **ВЪЗЛОЖИТЕЛЯТ** се задължава да освободи представената от **ИЗПЪЛНИТЕЛЯ** гаранция за изпълнение на договора по реда и при условията на чл. 16.

**VІ. ЕКИП ОТ ЕКСПЕРТИ**

**Чл. 14. (1)** За изпълнение на дейностите по този договор **ИЗПЪЛНИТЕЛЯТ** се задължава да осигури екип от експерти, съгласно Списък на експертите в екипа, отговорен за изпълнение на поръчката.

**(2) ИЗПЪЛНИТЕЛЯТ** няма право да заменя лицата, посочени в офертата му и в Списъка на експертите в екипа, отговорен за изпълнение на поръчката, като ключови експерти без предварително писмено съгласие на **ВЪЗЛОЖИТЕЛЯ.**

**(3) ИЗПЪЛНИТЕЛЯТ** може да предложи смяна на ключов експерт в следните случаи:

1. при смърт на ключовия експерт;
2. при невъзможност на ключовия експерт да изпълнява възложената му работа повече от 1 (един) месец;
3. при лишаване на ключовия експерт от правото да упражнява определена професия или дейност, пряко свързана с дейността му в изпълнението на настоящия договор;
4. при осъждане на ключовия експерт на лишаване от свобода за умишлено престъпление от общ характер;
5. при необходимост от замяна на ключовия експерт поради причини, които не зависят от **ИЗПЪЛНИТЕЛЯ.**

**(4)** В случаите по ал. 3 **ИЗПЪЛНИТЕЛЯТ** уведомява **ВЪЗЛОЖИТЕЛЯ** в писмен вид, като мотивира предложението си за смяна на ключовия експерт и прилага доказателства за наличието на някое от основанията по горната алинея. С уведомлението **ИЗПЪЛНИТЕЛЯТ** предлага експерт, който да замени досегашния ключов експерт, като посочва квалификацията и професионалния му опит и прилага доказателства за това. Новият експерт трябва да притежава квалификация, умения и опит,  еквивалентни или по-високи от  тези на заменения експерт.

**(5) ВЪЗЛОЖИТЕЛЯТ** може да приеме замяната или мотивирано да откаже предложения експерт. При отказ от страна на **ВЪЗЛОЖИТЕЛЯ** да приеме предложения експерт, **ИЗПЪЛНИТЕЛЯТ** предлага друг експерт, отговарящ на изискванията на **ВЪЗЛОЖИТЕЛЯ** с ново уведомление, което съдържа информацията и доказателствата по ал. 4.

**(6)** Допълнителните разходи, възникнали в резултат от смяната на ключовия експерт, са за сметка на **ИЗПЪЛНИТЕЛЯ.**

**VІІ. ПРИЕМАНЕ НА РАБОТАТА**

**Чл. 15. (1) ИЗПЪЛНИТЕЛЯТ** изготвя и представя на **ВЪЗЛОЖИТЕЛЯ** доклад за всяко организирано обучение/среща, в срок до 5 (пет) работни дни след провеждането му. Докладът се предава на **ВЪЗЛОЖИТЕЛЯ** в 2 екземпляра на хартиен носител и в електронен формат. Към доклада се прилагат:

1. описание на предоставените услуги за съответното обучение/среща;
2. списък на участниците;
3. доказателства за изпълнение на специфичните изисквания съгласно Техническата спецификация за съответното обучение.

**(2) ВЪЗЛОЖИТЕЛЯТ** има право в срок от 5 (пет) работни дни от датата на предаване на съответния документ по ал. 1 да го прегледа и да даде своите забележки и/или възражения на **ИЗПЪЛНИТЕЛЯ** в писмен вид.

**(3)** В случай, че **ВЪЗЛОЖИТЕЛЯТ** приеме без възражения доклада по ал.1, страните подписват двустранен констативен протокол за - в срок до 2 (два) работни дни от изтичане на срока по ал. 2.

**(4)** В случай, че **ВЪЗЛОЖИТЕЛЯТ** има забележки или възражения във връзка с изготвения от **ИЗПЪЛНИТЕЛЯ** доклад, той уведомява за това **ИЗПЪЛНИТЕЛЯ** в писмен вид и връща доклада с писмени указания за отстраняване на допуснатите в него несъответствия и непълноти. **ИЗПЪЛНИТЕЛЯТ** е длъжен да отстрани допуснатите непълноти и несъответствия в срок до 2 (два) работни дни от получаване на уведомлението по предходното изречение.

 **(5)** В случай, че констатираните недостатъци от **ВЪЗЛОЖИТЕЛЯ** са от такова естество, че не могат да бъдат отстранени от **ИЗПЪЛНИТЕЛЯ** в рамките на срока по ал. 4, **ВЪЗЛОЖИТЕЛЯ**Т има право да не приеме изработеното и да развали договора, като в този случай не дължи възнаграждение на **ИЗПЪЛНИТЕЛЯ.** Освен правата по предходното изречение, ВЪЗЛОЖИТЕЛЯТ има право да получи неустойка по чл. 18, ал. 4 от договора.

**(6)** В случай, че **ВЪЗЛОЖИТЕЛЯТ** констатира недостатъци при организирането и провеждането на обучение/среща по чл. 1, той уведомява за това **ИЗПЪЛНИТЕЛЯ**, койтосе задължава да ги отстрани при организирането и провеждането на следващото обучение.

**(7)** В случай на повторно констатиране на недостатъци от **ВЪЗЛОЖИТЕЛЯ** при организирането и провеждането на обучение/среща по чл. 1, **ВЪЗЛОЖИТЕЛЯ**Т има право да развали договора, като в този случай не дължи възнаграждение на **ИЗПЪЛНИТЕЛЯ.** Освен правата по предходното изречение, ВЪЗЛОЖИТЕЛЯТ има право да получи неустойка по чл. 18, ал. 4 от договора.

**VIII. ГАРАНЦИЯ ЗА ИЗПЪЛНЕНИЕ**

**Чл. 16. (1)** За обезпечаване изпълнението на настоящия договор **ИЗПЪЛНИТЕЛЯТ** представя преди сключването на договора гаранция за добро изпълнение в размер на 3 (три) % от цената на договора без ДДС, а именно ................... лв. /....................................../ лева.

**(2)** Гаранцията се представя под формата на парична сума, внесена по банкова сметка на **ВЪЗЛОЖИТЕЛЯ,** или под формата на безусловна и неотменяема банкова гаранция, издадена в полза на **ВЪЗЛОЖИТЕЛЯ** от банка или клон на чуждестранна банка, които разполагат с писмено разрешение от БНБ за извършване на банкова дейност на територията на Република България със срок на валидност най- малко 1 (един) месец след изтичане на срока на изпълнение на договора. Оригиналът на гаранцията трябва да е предоставен на **ВЪЗЛОЖИТЕЛЯ** към момента на подписване на настоящия договор. Банковата гаранция трябва да съдържа задължение на банката - гарант да извърши плащане при първо писмено искане от бенефициента – **ВЪЗЛОЖИТЕЛЯ**, деклариращ, че услугите, предмет на настоящия договор, не са изпълнени съгласно неговите клаузи. Банковите разходи по откриването и обслужването на банковата гаранция са за сметка на **ИЗПЪЛНИТЕЛЯ**, а тези по евентуалното й усвояване – за сметка на **ВЪЗЛОЖИТЕЛЯ**.

**(3)** Банковата сметка на **ВЪЗЛОЖИТЕЛЯ** за внасяне на паричната сума – гаранция за изпълнение е: IBAN - BG49 BNBG 9661 3300 1189 03; BIC - BNBGBGSD

 **(4) ВЪЗЛОЖИТЕЛЯТ** освобождава гаранцията за изпълнение на договора в срок от 30 дни след прекратяването му, ако липсват основания за задържането й от страна на **ВЪЗЛОЖИТЕЛЯ. ВЪЗЛОЖИТЕЛЯТ** освобождава гаранцията в пълен размер при качествено, точно и съобразено с клаузите на този договор, изпълнение на дейностите по чл.1. При некачествено, неточно или несъобразено с клаузите на настоящия договор и приложенията към него изпълнение, **ВЪЗЛОЖИТЕЛЯТ** има право да пристъпи към упражняване на правата по гаранцията за изпълнение.

**(5)** В случай, че са налице условията за освобождаване на гаранцията по ал. 4, освобождаването й се извършва от **ВЪЗЛОЖИТЕЛЯ** чрез предаване оригинала на документа за учредяването й или чрез превеждане по сметка на **ИЗПЪЛНИТЕЛЯ,** когато гаранцията е парична сума.

**(6) ВЪЗЛОЖИТЕЛЯТ** не дължи лихва за времето, през което сумата по гаранцията за изпълнение по ал.1 е престояла законосъобразно у него.

**IX. ПРЕКРАТЯВАНЕ НА ДОГОВОРА**

**Чл.17. (1)** Настоящият договор се прекратява:

1. по взаимно съгласие на страните, изразено писмено;
2. при неизпълнение на задълженията, предвидени в договора – с еднострано 14 дневно писмено предизвестие от изправната до неизправната страна;
3. с окончателното му изпълнение.
4. при предсрочно прекратяване на договора с Управляващия орган или липса на финансиране по Оперативната програма.

**(2)** ВЪЗЛОЖИТЕЛЯТ има право да прекрати договора едностранно, без предизвестие, когато регистрацията на ИЗПЪЛНИТЕЛЯ като туроператор/туристически агент по Закона за туризма (или еквивалент) е прекратена.

**(3)** ВЪЗЛОЖИТЕЛЯТ прекратява едностранно договора в случаите, в които:

1. ИЗПЪЛНИТЕЛЯТ сключи трудов или друг договор за изпълнение на ръководни или контролни функции с лице, работещо по трудово или служебно правоотношение в УО на ОПАК, докато заема съответната длъжност и една година след напускането й,

2. ИЗПЪЛНИТЕЛЯТ сключи договор за консултантски услуги с лице, работещо по трудово или служебно правоотношение в УО на ОПАК, докато заема съответната длъжност и една година след напускането й.

**(4)** ВЪЗЛОЖИТЕЛЯТ не може да сключи договор със свързано лице и прекратява едностранно договора в случаите, в които се установи, че е свързано лице с ИЗПЪЛНИТЕЛЯ.

**(5)** Свързани лица са:

1. съпрузите, роднините по права линия – без ограничения, по съребрена линия – до четвърта степен включително, и роднините по сватовство – до трета степен включително;

2. работодател и работник;

3. лицата, едното от които участва в управлението на дружеството на другото;

4. съдружниците;

5. дружество и лице, което притежава повече от 5 на сто от дяловете и акциите, издадени с право на глас в дружеството;

6. лицата, чиято дейност се контролира пряко или косвено от трето лице;

7. лицата, които съвместно контролират пряко или косвено трето лице;

8. лицата, едното от които е търговски представител на другото;

9. лицата, едното от които е направило дарение в полза на другото.

10. лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните.

**X. НЕИЗПЪЛНЕНИЕ НА ДОГОВОРА И САНКЦИИ**

**Чл. 18. (1)** За забава при изпълнение на задълженията по този договор от страна на **ИЗПЪЛНИТЕЛЯ** по негова вина същият дължи на **ВЪЗЛОЖИТЕЛЯ** неустойка за всеки ден забава в размер на 0,5 % от цената по чл. 4, ал. 1, но не повече от 10 %. За забава повече от 30 дни, **ВЪЗЛОЖИТЕЛЯТ** има право да развали договора с едностранно писмено уведомление отправено до ИЗПЪЛНИТЕЛЯ, и има право на неустойка по чл.18, ал. 4.

**(2)** За забава на което и да е от плащанията по чл. 4, ал. 1 от договора по вина на **ВЪЗЛОЖИТЕЛЯ**, същият дължи на **ИЗПЪЛНИТЕЛЯ** обезщетение за забава в размер на законната лихва за забава за всеки ден забава, но не повече от 2% от договорената цена.

**(3)** При некачествено изпълнение на възложените дейности, **ВЪЗЛОЖИТЕЛЯТ** има право на неустойка в размер на 5 % от цената по чл. 4, ал. 1.

**(4)** При прекратяване на договора, поради виновно неизпълнение на някоя от страните по договора, виновната страна дължи неустойка в размер на 10 % от цената по чл. 4, ал. 1.

**(5)** При прекратяване на договора по вина на **ВЪЗЛОЖИТЕЛЯ,** последният дължи на ИЗПЪЛНИТЕЛЯ и заплащане на стойността на извършената до датата на прекратяването работа, въз основа на двустранно подписан констативен протокол за извършените неизплатени дейности.

**(6)** Дължимите **от ИЗПЪЛНИТЕЛЯ** по този договор неустойки се удържат от гаранцията за изпълнение, а в случай че те я надвишават по размер, **ВЪЗЛОЖИТЕЛЯТ** има право на разликата до пълния й размер.

**(7)** За вреди в по-голям размер от размера на уговорените неустойки, страните имат право да търсят обезщетение по общия ред.

**Чл. 19. (1**) Страните по договора не отговарят за неизпълнение, причинено от непреодолима сила. Ако длъжникът е бил в забава, той не може да се позовава на непреодолима сила.

(2) Непреодолима сила е непредвидено или непредотвратимо събитие от извънреден характер, възникнало след сключването на договора.

(3) Длъжникът, който не може да изпълни задължението си поради непреодолима сила, в подходящ срок уведомява писмено другата страна в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията и на свързаните с тях насрещни задължения се спира.

(5) Ако непреодолимата сила трае толкова, че насрещната страна вече няма интерес от изпълнението, то тази страна има право да прекрати договора.

**Чл.20**. Страните по този договор не могат да го изменят. Изменение се допуска по изключение само в случаите, предвидени в Закона за обществените поръчки.

**Чл.21. (1)** Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените лица.

 **(2)** За валидни адреси на приемане на съобщения и уведомления, свързани с настоящия договор се смятат:

|  |  |
| --- | --- |
| **ВЪЗЛОЖИТЕЛ:** Адрес:Електронна поща:Тел.Факс. | **ИЗПЪЛНИТЕЛ:** Адрес:Електронна поща:Тел.Факс. |
|  |  |
|  |  |

 **(3)** При промяна на данните по предходната алинея, съответната страна е длъжна да уведоми другата в тридневен срок от настъпване на промяната.

**Чл. 22**. За неуредените в настоящия договор въпроси се прилагат разпоредбите на действащото българското законодателство.

**Чл. 23**. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани по съдебен ред в съответствие с българското законодателство.

Настоящият договор се изготви и подписа в два еднообразни екземпляра, за всяка една от страните.

**ПРИЛОЖЕНИЯ:**

1. Общи условия към договорите/заповедите за предоставяне на безвъзмездна финансова помощ по Оперативна програма „Административен капацитет“
2. Техническа спецификация;
3. Техническа оферта;
4. Ценова оферта;
5. Списък на експертите, които изпълнителят ще използва за изпълнение на договора.

**ВЪЗЛОЖИТЕЛ: ИЗПЪЛНИТЕЛ:**

|  |  |
| --- | --- |
| ........................................................ | ................................................ |